《祝英台近》
清代·周之琦

选佳辰，携俊侣，重问草堂路。红萼无言，春色已如许。

相看萝幌萼垂，蕙烟轻飏，忽省忆、皇华人语。

浣花句。同是沦落天涯，应教侍尊俎。团扇家家，不少瓣香处。

须令翠羽声中，寒泉一盏，但遥指、城南韦杜。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。